proxectonos/corpus_dominio_legal_administrativo_tmp huggingface dataset:
RESOLUCIÓN do 29 de febreiro de 2012 pola que se lle dá publicidade aos avais concedidos polo Instituto Galego de Promoción Económica (Igape) no cuarto trimestre de 2011.
Instituto Galego de Promoción Económica — III. Outras disposicións — 15/03/2012

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Darlles publicidade aos avais concedidos mediante resolución do presidente do Igape, en virtude do convenio polo que se establece unha liña de avais do Igape para facilitar ás empresas galegas o acceso ao financiamento operativo adicional:
Santiago de Compostela, 29 de febreiro de 2012.
RESOLUCIÓN do 27 de febreiro de 2012, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo da comisión negociadora do Convenio colectivo de ámbito autonómico de Galicia para a actividade arqueolóxica, relativo á aprobación das táboas salariais para o ano 2012.
Consellería de Traballo e Benestar — III. Outras disposicións — 15/03/2012

Visto o acordo polo que se aproban as táboas salariais para o ano 2012, que suscribiu a comisión negociadora do Convenio colectivo de ámbito autonómico de Galicia para a actividade arqueolóxica, na reunión que tivo lugar o 9 de febreiro de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta Dirección Xeral de Relacións Laborais,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG n.º 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 27 de febreiro de 2012.
Reunidos nos locais da CIG de Santiago de Compostela, o día 9 de febreiro de 2012, sendo as 16.30 horas, as persoas á marxe sinaladas, en representación da Asociación Empresarial AEGA e da Federación de Banca, aforro, seguros e oficinas da Confederación Intersindical Galega, na respectiva representación que desempeñan de compoñentes da Comisión Negociadora do I Convenio colectivo de ámbito autonómico de Galicia para a actividade arqueolóxica, e recoñecéndose ambas as partes capacidade lexítima para negociar, chegan aos seguintes acordos:
Primeiro. As partes asinantes en representación da AEGA e da Federación de Banca, aforro, seguros e oficinas da Confederación Intersindical Galega, respectivamente, asinaron o I Convenio colectivo de ámbito autonómico de Galicia para a actividade arqueolóxica.
Segundo. O artigo 20.2 do Convenio colectivo establece que se revalorizarán as táboas salariais na mesma porcentaxe que o IPC real de cada ano.
Terceiro. Os reunidos na representación que desempeñan e con base no disposto no artigo 20.2 do Convenio colectivo, acordan abrir as negociacións para actualizar as táboas salariais conforme o IPC real.
Cuarto. Os reunidos chegan ao acordo de revalorizar as táboas salariais para o ano 2012 no 2,40%, acompáñanse a esta acta as táboas revalorizadas e asinadas polos comparecentes.
As partes confiren mandato a Breixo Losada Valdez, para que proceda a realizar os trámites necesarios para a súa presentación e rexistro ante a autoridade laboral e publicación do DOG.
O que en proba de conformidade asinan as partes no lugar e data indicados no encabezamento.
ORDE do 2 de marzo de 2012 pola que se suprime un rexistro auxiliar do Rexistro Xeral da Xunta de Galicia adscrito a esta consellería.
Consellería de Presidencia, Administracións Públicas e Xustiza — III. Outras disposicións — 15/03/2012

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares farase mediante orde da consellería competente en materia de administracións públicas, por proposta da consellería ou entidade correspondente, logo de informe da Oficina de Rexistro Xeral.
Mediante o Decreto 1/2012, do 3 de xaneiro, modifícase a estrutura orgánica da Xunta de Galicia. Neste decreto o presidente da Xunta de Galicia dispón que un dos departamentos que a integran sexa a Consellería do Medio Rural e do Mar.
O Decreto 13/2012, do 4 de xaneiro, fixa a estrutura orgánica das consellerías da Xunta de Galicia e mediante a Orde do 5 de xaneiro de 2012, da Consellería do Medio Rural e do Mar determínase a adscrición dos órganos superiores e directivos regulados no Decreto 13/2012, do 4 de xaneiro. No artigo 2 da citada orde, adscríbense á Secretaría Xeral do Medio Rural e Montes os órganos dependentes das extinguidas Dirección Xeral de Innovación e Industrias Agrarias e Forestais e Dirección Xeral de Montes.
Todas estas modificacións lévanse a cabo tendo sempre en conta os principios de eficacia e economía que deben inspirar a actuación e a organización administrativa así como os compromisos de austeridade e eficiencia asumidos polo Goberno galego. Tendo presente a nova estrutura e os citados compromisos que inspiran a antedita reorganización administrativa, resulta preciso suprimir o rexistro auxiliar do Rexistro Xeral da Xunta de Galicia da Dirección Xeral de Innovación e Industrias Agrarias e Forestais, cuxas funcións son asumidas pola Secretaría Xeral do Medio Rural e Montes servida polo Rexistro Xeral da Xunta de Galicia.
Polo exposto e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único. Suprímese o rexistro auxiliar do Rexistro Xeral da Xunta de Galicia adscrito á Consellería de Presidencia, Administracións Públicas e Xustiza seguinte:
Rexistro Auxiliar da Dirección Xeral de Innovación e Industrias Agrarias e Forestais situado na avenida do Camiño Francés, n.º 10, 15703 de Santiago de Compostela.
Disposición derradeira primeira.
O establecido nesta orde non suporá incremento de gasto.
Disposición derradeira segunda.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de marzo de 2012.
CORRECCIÓN de erros. Orde do 16 de febreiro de 2012 pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos de Galicia e se procede á súa convocatoria para o ano 2012.
Consellería de Economía e Industria — III. Outras disposicións — 15/03/2012

Advertidos erros na Orde do 16 de febreiro de 2012 pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos de Galicia e se procede á súa convocatoria para o ano 2012 publicada no Diario Oficial de Galicia número 39, do 24 de febreiro de 2012, no seu anexo II (cadro de indicadores para os centros tecnolóxicos de Galicia), é necesario facer as seguintes correccións:
– No indicador n.º 6, na columna de fórmula, onde di: «Total ingresos en servizos de innovación/dotación á amortización do inmobilizado vinculado aos servizos de innovación do Centro Tecnolóxico», debe dicir: «dotación á amortización do inmobilizado vinculado aos servizos de innovación do Centro Tecnolóxico/Total ingresos en servizos de innovación».
– No indicador 16, para C.T. consolidados, na columna de limiar máximo, onde di: «1», debe dicir: «80%» e para C.T. Novos, na columna de limiar mínimo de Novos C.T., onde di: «0,1», debe dicir: «10%» e na columna de limiar máximo, onde dice:«0,4», debe dicir: «40%».
– No indicador 17, columna de limiar mínimo dos novos C.T., onde di: «1», debe dicir: «0,5».
– No indicador 18, columna de fórmula, onde di: «(Ingresos do ano por servizos de innovación e subvencións competitivas-custos anuais de aprovisionamento)/total dotacións á amortización de inmobilizado material e inmaterial do Centro Tecnolóxico no exercicio», debe dicir: «Total dotacións á amortización de inmobilizado material e inmaterial do Centro Tecnolóxico no exercicio/(ingresos do ano por servizos de innovación e subvencións competitivas-custos anuais de aprovisionamento)».
– No indicador 23 na columna de limiar mínimo dos novos C.T., onde di: «0,3», debe dicir: «0,25».
– No indicador 25 columna de limiar máximo dos novos C.T., onde di: «1», debe dicir: «0,6».
RESOLUCIÓN do 28 de febreiro de 2012 pola que se publica o plan de estudos da titulación oficial de máster universitario en Física Aplicada.
Universidade de Vigo — III. Outras disposicións — 21/03/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio, por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Física Aplicada pola Universidade de Vigo, que se recolle no anexo a esta resolución.
Vigo, 28 de febreiro de 2012.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en Física Aplicada o alumnado deberá superar 24 ECTS da especialidade que elixa, 24 ECTS de carácter optativo que escollerá entre todas as materias ofertadas no máster e 12 ECTS do Traballo Fin de Máster.
CORRECCIÓN de erros. Orde do 29 de febreiro de 2012 pola que se regula a oferta de prazas xuvenís dentro do programa Campaña Verán-2012 e se procede á súa convocatoria.
Consellería de Traballo e Benestar — III. Outras disposicións — 21/03/2012

Advertido un erro na citada orde, publicada no Diario Oficial de Galicia n.º 45, do 5 de marzo de 2012, procede efectuar a seguinte corrección:
Na páxina 7833, onde di: «Artigo 4. Persoas discapacitadas», debe dicir: «Artigo 4. Persoas discapacitadas e menores procedentes de centros de menores».
RESOLUCIÓN do 28 de febreiro de 2012 pola que se publica o plan de estudos da titulación oficial de máster universitario en Dirección e Planificación do Turismo.
Universidade de Vigo — III. Outras disposicións — 21/03/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio, por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Dirección e Planificación do Turismo pola Universidade de Vigo, que se recolle no anexo a esta resolución.
Vigo, 28 de febreiro de 2012.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en Dirección e Planificación do Turismo, o alumnado deberá superar os 78 ECTS comúns ás tres especialidades (incluídas as Prácticas e o Traballo Fin de Máster) e 42 ECTS optativos (nos cales obrigatoriamente terán que figurar os correspondentes ás materias optativas vinculados de especialidade).
DECRETO 90/2012, do 16 de marzo, polo que se dispón que cese María del Mar Pereira Álvarez como secretaria xeral de Modernización e Innovación Tecnolóxica.
Consellería de Presidencia, Administracións Públicas e Xustiza — II. Autoridades e persoal — 20/03/2012

En virtude do establecido nos artigos 4.13.º e 34.2.º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezaseis de marzo de dous mil doce,
Que cese, por pase a outro destino, María del Mar Pereira Álvarez como secretaria xeral de Modernización e Innovación Tecnolóxica, agradecéndolle os servizos prestados.
Santiago de Compostela, dezaseis de marzo de dous mil doce.
ORDE do 14 de marzo de 2012 pola que se modifica a composición do Consello Reitor do Consorcio Oncolóxico de Galicia.
Consellería de Sanidade — II. Autoridades e persoal — 23/03/2012

A constitución do Consorcio Oncolóxico de Galicia e a aprobación dos seus estatutos foi realizada polo Decreto 141/2008, do 19 de xuño, en que se recolle que está integrado pola Administración da Comunidade Autónoma de Galicia, representada pola Consellería de Sanidade, o Servizo Galego de Saúde, a Fundación Centro Oncolóxico Rexional José Antonio Quiroga y Piñeiro e o Concello da Coruña.
De conformidade co establecido no artigo 10 dos estatutos do Consorcio, o seu Consello Reitor estará integrado por sete membros, que serán designados do seguinte xeito: dous pola Consellería de Sanidade, dous polo Servizo Galego de Saúde, dous pola Fundación Centro Oncolóxico Rexional José Antonio Quiroga y Piñeiro e un polo Concello da Coruña.
O punto 3 do mesmo artigo establece que a composición do Consello Reitor se fará pública por orde da Consellería de Sanidade, polo que mediante a Orde do 29 de xaneiro de 2010 se deu publicidade á súa primeira composición.
Posteriormente, o Decreto 168/2010, do 7 de outubro, regulou, como instrumento de organización no ámbito periférico do Servizo Galego de Saúde, unha nova estrutura de xestión integrada, así como a creación da estrutura de xestión integrada da Coruña e Santiago de Compostela.
Como consecuencia do anterior, cómpre adaptar a composición do Consello Reitor a esta nova estrutura, polo que, unha vez que os integrantes do Consorcio realizaron a designación dos representantes que lles corresponden, en virtude das facultades conferidas polo artigo 38 da Lei 1/1983, do 22 de febreiro, reguladora da Xunta e da súa Presidencia, e de conformidade co establecido no Decreto 141/2008, do 19 de xuño,
Artigo único.
O Consello Reitor do Consorcio Oncolóxico de Galicia estará formado polas seguintes persoas:
– O/a xerente da Xerencia de Xestión Integrada da Coruña.
– O/a director/a de Procesos Asistenciais da Xerencia de Xestión Integrada da Coruña.
– O/a director/a de Recursos Económicos da Xerencia de Xestión Integrada da Coruña.
– O/a subdirector/a xeral de Planificación e Ordenación Asistencial do Servizo Galego de Saúde.
– O/a director/a xerente da Fundación Centro Oncolóxico de Galicia.
– O/a director/a médico/a da Fundación Centro Oncolóxico de Galicia.
– O/a primeiro/a tenente de alcalde do Concello da Coruña.
Disposición derrogatoria.
Queda derrogada a Orde do 29 de xaneiro de 2010 pola que se fai pública a composición do Consello Reitor do Consorcio Oncolóxico de Galicia, publicada no
Diario Oficial de Galicia
do 22 de febreiro de 2010.
Disposición derradeira.
A presente orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de marzo de 2012.
DECRETO 91/2012, do 16 de marzo, polo que se nomea directora da Axencia para a Modernización Tecnolóxica de Galicia a María del Mar Pereira Álvarez.
Consellería de Presidencia, Administracións Públicas e Xustiza — II. Autoridades e persoal — 20/03/2012

En virtude do establecido nos artigos 15.2 do Estatuto da Axencia para a Modernización Tecnolóxica de Galicia, aprobado polo Decreto 252/2011, do 15 de decembro, polo que se crea a Axencia para a Modernización Tecnolóxica de Galicia e se aproban os seus estatutos, e 4.13 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do dezaseis de marzo de dous mil doce,
Nomeo directora da Axencia para a Modernización Tecnolóxica de Galicia a María del Mar Pereira Álvarez.
Santiago de Compostela, dezaseis de marzo de dous mil doce.
RESOLUCIÓN do 28 de febreiro de 2012 pola que se publica o plan de estudos da titulación de máster universitario en Ciencias do Clima: Meteoroloxía, Oceanografía Física e Cambio Climático.
Universidade de Vigo — III. Outras disposicións — 16/03/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Ciencias do Clima: Meteoroloxía, Oceanografía Física e Cambio Climático pola Universidade de Vigo, que se recolle no anexo a esta resolución.
Vigo, 28 de febrero de 2012.
Rama de coñecemento: Ciencias.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en Ciencias do Clima: Meteoroloxía, Oceanografía Física e Cambio Climático, o alumnado deberá superar os 60 ECTS de que consta o máster.
RESOLUCIÓN do 28 de febreiro de 2012 pola que se publica o plan de estudos da titulación oficial de máster universitario en Comercio Internacional.
Universidade de Vigo — III. Outras disposicións — 16/03/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Comercio Internacional pola Universidade de Vigo, que se recolle no anexo a esta resolución.
Vigo, 28 de febreiro de 2012.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en Comercio Internacional, o alumnado deberá superar os 60 ECTS de que consta o máster.
RESOLUCIÓN do 28 de febreiro de 2012 pola que se publica o plan de estudos da titulación oficial de máster universitario en Integración Económica Rexional e Políticas Comunitarias.
Universidade de Vigo — III. Outras disposicións — 23/03/2012

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA).
Establecido o carácter oficial do título por Acordo do Consello de Ministros do 12 de novembro de 2010 (publicado no BOE do 16 de decembro de 2010 por Resolución da Secretaría Xeral de Universidades do 22 de novembro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo o comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
Publicar o plan de estudos conducente á obtención do título de máster universitario en integración económica rexional e políticas comunitarias pola Universidade de Vigo, que se recolle no anexo a esta resolución.
Vigo, 28 de febreiro de 2012.
Rama de coñecemento: Ciencias Sociais e Xurídicas.
Universidades participantes: Vigo e Católica Portuguesa.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en integración económica rexional e políticas comunitarias, o alumnado deberá superar os 90 ECTS de que consta o máster.
RESOLUCIÓN do 8 de marzo de 2012, da Dirección Xeral de Educación, Formación Profesional e Innovación Educativa, pola que se fai pública a relación de beneficiarios de reintegros individuais de gastos por asistencia a actividades de formación do profesorado non universitario durante o ano 2011.
Consellería de Cultura, Educación e Ordenación Universitaria — III. Outras disposicións — 23/03/2012

Por Orde do 29 de abril de 2011 (DOG do 20 de maio) regúlase o procedemento para o reintegro individual de gastos por asistencia a actividades de formación do profesorado non universitario durante o ano 2011.
O punto noveno establece que, unha vez concedida a totalidade de reintegros, se publicará no
Diario Oficial de Galicia
a relación dos profesores beneficiarios deles.
En virtude do exposto anteriormente,
Único. Darlle publicidade á relación de beneficiarios que figuran no anexo.
Santiago de Compostela, 8 de marzo de 2012.
ORDE do 6 de marzo de 2012 pola que se declara de utilidade pública a Asociación de Dano Cerebral da Coruña (Adaceco), inscrita no Rexistro de Asociacións da Coruña.
Consellería de Presidencia, Administracións Públicas e Xustiza — III. Outras disposicións — 23/03/2012

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo da solicitude da asociación, foi instruído o expediente de conformidade con previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel consta a documentación e os informes previstos na citada norma.
De conformidade co informe favorable de declaración de utilidade pública, emitido pola instrutora do expediente,
Declarar de utilidade pública a Asociación de Dano Cerebral da Coruña (Adaceco), inscrita no Rexistro Provincial de Asociacións da Coruña, co número 2001/05500/1ª.
Contra esta orde que pon fin á vía administrativa pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 6 de marzo de 2012.
ORDE do 24 de febreiro de 2012 pola que se fixan os prezos de venda ao público de diversas publicacións desta consellería (Secretaría Xeral de Política Lingüística).
Consellería de Cultura, Educación e Ordenación Universitaria — III. Outras disposicións — 16/03/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
.
En consecuencia, no uso das atribucións que me confire o artigo 34 da Lei 1/1983, do 22 de febreiro, da Xunta e da súa Presidencia, modificada pola Lei 11/1988, do 20 de outubro (DOG n.º 208, do 28 de outubro) e pola Lei 12/2007, do 27 de xullo (DOG n.º 153, do 8 de agosto),
Artigo único.
1. Quedan aprobados os prezos de venda ao público das publicacións editadas por esta secretaría e que se relacionan no anexo.
2. Estes prezos entenderanse co IVE incluído.
Disposición derradeira única.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de febreiro de 2012.
ORDE do 24 de febreiro de 2012 pola que se resolve a integración de centros bibliotecarios na Rede de Bibliotecas de Galicia.
Consellería de Cultura, Educación e Ordenación Universitaria — III. Outras disposicións — 22/03/2012

Vista a proposta do secretario xeral de Cultura, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de Bibliotecas de Galicia os centros bibliotecarios relacionados no anexo, comezando pola Biblioteca Pública Municipal de Arbo e rematando pola Biblioteca Pública Municipal da Pobra do Brollón.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 24 de febreiro de 2012.
ORDE do 12 de marzo de 2012 pola que se designan os membros do comité clínico a que se refiren os artigos 15 e 16 da Lei orgánica 2/2010, do 3 de marzo.
Consellería de Sanidade — II. Autoridades e persoal — 26/03/2012

A Lei orgánica 2/2010, de saúde sexual e reprodutiva e da interrupción voluntaria do embarazo, establece que, con carácter excepcional, se poderá interromper o embarazo por causas médicas cando se detecten anomalías fetais incompatibles coa vida e así conste nun ditame emitido con anterioridade por un facultativo especialista, distinto do que practique a intervención, ou cando se detecte no feto unha enfermidade extremadamente grave e incurable no momento do seu diagnóstico e así o confirme un comité clínico formado por un equipo pluridisciplinar no cal se integren dous médicos especialistas en xinecoloxía ou obstetricia ou expertos en diagnóstico prenatal e pediatría.
De conformidade co establecido no artigo 16 da Lei orgánica 2/2010, en cada comunidade autónoma haberá cando menos un comité clínico nun centro da rede sanitaria pública. A designación dos seus membros será realizada polas autoridades sanitarias e deberá facerse pública no diario oficial da comunidade autónoma, para un período non inferior a un ano.
Transcorrido o dito prazo desde a designación realizada na Orde do 2 de xullo de 2010, cómpre proceder á súa renovación, entendendo necesario aumentar o número de profesionais suplentes para garantir dispoñibilidade de membros en todo momento.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro,
Artigo 1.
Nomear membros titulares do comité clínico as seguintes persoas:
– María Guadalupe Alfonsín Somoza, facultativa especialista en xinecoloxía e obstetricia.
– José Luis Doval Conde, facultativo especialista en xinecoloxía e obstetricia.
– Raquel Martínez Lorenzo, facultativa especialista en pediatría.
Artigo 2.
Nomear membros suplentes do comité clínico as seguintes persoas:
– Eloy Moral Santamaría, facultativo especialista en xinecoloxía e obstetricia.
– José Ramón Pérez Iglesias, facultativo especialista en xinecoloxía e obstetricia.
– Antonio Castro López, facultativo especialista en xinecoloxía e obstetricia.
– Antonio Rodríguez Núñez, facultativo especialista en pediatría.
– Arturo Fuentes Varela, facultativo especialista en pediatría.
– Juan Sánchez Lastres, facultativo especialista en pediatría.
Artigo 3.
A designación dos membros titulares e suplentes do comité clínico establécese para un prazo de dous anos.
Disposición derrogatoria.
Queda derrogada a Orde do 2 de xullo de 2010 pola que se designan os membros do comité clínico a que se refiren os artigos 15 e 16 da Lei orgánica 2/2010, do 3 de marzo, publicada no
Diario Oficial de Galicia
do 5 de xullo de 2010.
Disposición derradeira.
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 12 de marzo de 2012.
ORDE do 14 de marzo de 2012 pola que se modifica parcialmente a Orde do 28 de xuño de 2006 pola que se regula a adscrición de forma temporal, en comisión de servizo e por petición da interesada ou interesado, dos funcionarios dos corpos docentes en centros dependentes da Consellería de Cultura, Educación e Ordenación Universitaria, en atención á situación de conciliación da vida familiar e laboral.
Consellería de Cultura, Educación e Ordenación Universitaria — I. Disposicións xerais — 27/03/2012

Pola Orde do 28 de xuño de 2006 regulouse a adscrición de forma temporal, en comisión de servizo e por petición da interesada ou interesado, dos funcionarios dos corpos docentes en centros dependentes da Consellería de Cultura, Educación e Ordenación Universitaria, en atención a situacións de conciliación da vida familiar e laboral, modificada parcialmente pola Orde do 3 de maio de 2007.
A experiencia acadada na aplicación da citada orde aconsella realizar modificacións puntuais nesta, modificando os requisitos de idade dos fillos que xeran o dereito á concesión da comisión de servizo.
Na súa virtude, no uso da autorización conferida pola disposición derradeira primeira do Decreto 244/1999, do 29 de xullo,
Artigo único.
Os puntos 1.º e 2.º do artigo 3 da Orde do 28 de xuño de 2006 quedan redactados do seguinte xeito:
1. Ter un fillo ou filla menor de catro anos, dous fillos ou fillas menores de seis ou tres fillos ou fillas menores de doce anos. Poderá, así mesmo, efectuarse a solicitude cando exista embarazo a termo final con anterioridade ao mes de marzo do ano seguinte no que se presenta a instancia. No caso de adopción ou acollemento permanente ou preadoptivo, a idade computarase desde a resolución xudicial ou administrativa.
A idade dos fillos ou fillas computarase en 31 de agosto do ano en que se efectúa a solicitude.
2. Ter, se é o caso, destino definitivo a unha distancia superior a 60 km dos centros ou localidade, que se solicitan en primeiro lugar.
Disposición derradeira primeira.
Autorízase o director xeral de Centros e Recursos Humanos a ditar as normas que sexan precisas para o desenvolvemento desta orde.
Disposición derradeira segunda.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de marzo de 2012.
RESOLUCIÓN do 28 de febreiro de 2012 pola que se publica o plan de estudos da titulación oficial de máster universitario en Intervención Multidisciplinar na Diversidade en Contextos Educativos.
Universidade de Vigo — III. Outras disposicións — 20/03/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011, por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Intervención Multidisciplinar na Diversidade en Contextos Educativos pola Universidade de Vigo, que se recolle no anexo a esta resolución.
Vigo, 28 de febreiro de 2012.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en Intervención Multidisciplinar na Diversidade en Contextos Educativos, o alumnado deberá superar os 60 ECTS de que consta o máster.
RESOLUCIÓN do 28 de febreiro de 2012 pola que se publica o plan de estudos da titulación oficial de máster universitario en Tradución Multimedia.
Universidade de Vigo — III. Outras disposicións — 20/03/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 12 de novembro de 2010 (publicado no BOE do 16 de decembro de 2010 por Resolución da Secretaría Xeral de Universidades do 22 de novembro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Tradución Multimedia pola Universidade de Vigo, que se recolle no anexo a esta resolución.
Vigo, 28 de febreiro de 2012.
Rama de coñecemento: Artes e Humanidades.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en Tradución Multimedia, o alumnado deberá superar os 60 ECTS de que consta o máster.
RESOLUCIÓN do 28 de febreiro de 2012 pola que se publica o plan de estudos da titulación oficial de máster universitario en Fotónica e Tecnoloxías do Láser.
Universidade de Vigo — III. Outras disposicións — 20/03/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011, por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Fotónica e Tecnoloxías do Láser pola Universidade de Vigo, que se recolle no anexo a esta resolución.
Vigo, 28 de febreiro de 2012.
Rama de coñecemento: Ciencias.
Universidades participantes: Vigo, A Coruña e Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Para a obtención do título de máster universitario en Fotónica e Tecnoloxías do Láser, o alumnado deberá superar os 60 ECTS de que consta o máster.
CORRECCIÓN de erros. Orde do 22 de febreiro de 2012 pola que se convocan axudas para a realización de actividades de formación en linguas estranxeiras no ano 2012, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 26/03/2012

Advertido erro na citada orde, publicada no
Diario Oficial de Galicia
n.º 45, do 5 de marzo de 2012, cómpre facer a oportuna rectificación:
– Na páxina 7824, anexo VI, onde di:
Debe dicir:
RESOLUCIÓN do 15 de marzo de 2012, da Secretaría Xeral da Emigración, pola que se fai pública a convocatoria e a orde do día da reunión da Comisión Delegada do Consello de Comunidades Galegas.
Consellería de Presidencia, Administracións Públicas e Xustiza — III. Outras disposicións — 26/03/2012

En cumprimento do establecido no artigo 8.3.º do Decreto 4/1987, do 8 de xaneiro, na súa nova redacción fixada polo Decreto 195/1991, do 30 de maio (DOG do 11 de abril), polo que se modifica o Regulamento de organización e funcionamento do Consello de Comunidades Galegas, e segundo o establecido no Decreto 261/1992, do 17 de setembro, polo que se amplía a composición da Comisión Delegada do Consello de Comunidades Galegas, logo da conformidade do presidente da Xunta de Galicia,
Primeiro. Convocar a reunión da Comisión Delegada do Consello de Comunidades Galegas, que terá lugar o vindeiro 27 de xuño de 2012, ás 10.00 horas, no Pazo de Mariñán en Bergondo (A Coruña).
Santiago de Compostela, 15 de marzo de 2012.
Orde do día da reunión da Comisión Delegada do Consello de Comunidades Galegas, que terá lugar o 27 de xuño de 2012, ás 10.00 horas, no Pazo de Mariñán en Bergondo (A Coruña).
1. Constitución da comisión.
2. Apertura da sesión a cargo do secretario xeral da Emigración. Informe do desenvolvemento das actividades do ano 2012.
3. Presentación do programa de actos do X Pleno do Consello de Comunidades Galegas.
4. Estudo e aprobación dos relatorios do X Pleno do Consello de Comunidades Galegas.
5. Conformidade ás normas de elección dos membros da Comisión Delegada 2012-2014.
6. Rolda de intervencións libres.
RESOLUCIÓN do 15 de marzo de 2012, da Secretaría Xeral da Emigración, pola que se fai pública a convocatoria e a orde do día da reunión do X Pleno do Consello de Comunidades Galegas.
Consellería de Presidencia, Administracións Públicas e Xustiza — III. Outras disposicións — 26/03/2012

En cumprimento do establecido no artigo 4 do Decreto 4/1987, do 8 de xaneiro, polo que se aproba o Regulamento de organización e funcionamento do Consello de Comunidades Galegas, modificado polo Decreto 195/1991, do 30 de maio, coa conformidade do presidente da Xunta de Galicia,
A publicación da convocatoria e da orde do día da preceptiva sesión do Pleno do Consello de Comunidades Galegas, que terá lugar os días 28 e 29 de xuño de 2012 no Palacio de Congresos e Exposicións de Santiago de Compostela.
Santiago de Compostela, 15 de marzo de 2012.
Orde do día da convocatoria da sesión do X Pleno do Consello de Comunidades Galegas, que terá lugar os días 28 e 29 de xuño de 2012, no Palacio de Congresos e Exposicións de Santiago de Compostela.
1. Constitución do Pleno e apertura da sesión.
2. Exposición das liñas de actuación da Secretaría Xeral da Emigración.
3. Exposición dos textos dos relatorios establecidos pola Comisión Delegada na súa última reunión.
4. Estudo dos relatorios e comunicacións presentados en comisión de traballo e preparación de conclusións.
5. Elección dos membros da Comisión Delegada para o trienio 2012-2014.
6. Sesión plenaria con lectura de conclusións definitivas, rolda de intervencións libres, proclamación de membros da Comisión Delegada e clausura dos actos do Pleno.
RESOLUCIÓN do 5 de marzo de 2012 pola que se dá publicidade ás axudas concedidas ao abeiro da Orde do 15 de novembro de 2011 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, cofinanciadas polo Feder, no marco do Programa operativo Feder Galicia 2007-2013, para a incentivación da demanda comercial, en desenvolvemento do Plan Ágora, agora Re-comercia 2010-2013 e se procede á súa convocatoria (IN 220 A).
Consellería de Economía e Industria — III. Outras disposicións — 20/03/2012

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións relacionadas no anexo, concedidas por resolución do conselleiro de Economía e Industria.
Norma reguladora. Orde do 15 de novembro de 2011 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, cofinanciadas polo Feder, no marco do Programa operativo Feder Galicia 2007-2013, para a incentivación da demanda comercial, en desenvolvemento do Plan Ágora, agora Re-comercia 2010-2013 e se procede á súa convocatoria (IN 220 A).
Estas subvencións están cofinanciadas nun 70% polo Fondo Europeo de Desenvolvemento Rexional (Feder) e o 30% restante polo FCI. As actuacións previstas están comprendidas no Programa operativo Feder Galicia 2007-2013, dentro do eixo 2, tema prioritario 08, actuación 08. Financiaranse co crédito correspondente á aplicación orzamentaria 08.03.751A 781.1 Asociacionismo comercial e integracións estratéxicas, por un importe de 983.656,60 euros.
Santiago de Compostela, 5 de marzo de 2012.